Държавен вестник, бр. 68, 2025 г., стр. 11

БРОЙ  68	
Д Ъ Р Ж А В Е Н  В Е С Т Н И К 	
СТР.  11   
Чл. 37. (1) За осъществяване на контрол 
за спазване на изискванията на настоящата 
наредба БНБ има право да извършва проверки 
на място, проверки като „таен клиент“ (без 
да се идентифицират като проверяващи слу­
жители на БНБ в началото на проверката) 
или документални проверки по отношение на 
банките, доставчиците на услуги, финансовите 
институции и обменните бюра.
(2) Проверяваните лица по ал. 1 оказват 
съдействие на проверяващите служители на 
БНБ за осъществяване на контролните им 
функции.
Чл. 38. (1) При осъществяване на провер­
ките на място проверяващите служители на 
БНБ имат право:
1. на свободен достъп в служебните по­
мещения, в които се извършват дейности и 
операции с банкноти и монети;
2. да изискват документи и да събират 
сведения;
3. да извършват контролни тестове на 
машините за сортиране и машините за са­
мообслужване за спазване на стандартите за 
разпознаване и годност;
4. да изискват предоставянето на вътреш­
ните правила и процедури на проверяваните 
лица, регламентиращи извършването на 
дейности и операции с банкноти и монети;
5. да изискват предоставянето на информа­
ция за закупени/наети машини за сортиране/
самообслужване, както и за извършването на 
техническо сервизно обслужване на машините 
и актуализиране на софтуера им;
6. да проверяват за наличието на необхо­
димата квалификация и опит на служителите, 
извършващи дейности и операции с банкноти 
и монети;
7. да изискват от банките и доставчиците 
на услуги избрани от тях банкноти и монети 
за извършване на проверка за качество, които 
подлежат на връщане след приключване на 
проверките.
(2) При осъществяване на проверките като 
„таен клиент“ проверяващите служители на 
БНБ в качеството си на клиент могат да 
поискат:
1. извършването на съответните операции с 
банкноти и монети, които проверяваните лица 
са задължени да извършват по тази наредба;
2. да бъдат запознати с условията, при които 
проверяваните лица извършват съответните 
операции с банкноти и монети. 
(3) При осъществяване на документални 
проверки проверяващите служители на БНБ 
имат право:
1. да изискват предоставянето на копия на 
вътрешните правила и процедури на проверя­
ваните лица, регламентиращи извършването 
на дейности и операции с банкноти и монети;
2. да изискват предоставянето на документи 
и/или справки за закупени/наети машини за 
сортиране/самообслужване, както и за извърш­
ването на техническо сервизно обслужване на 
машините и актуализиране на софтуера им;
3. да изискват предоставянето на документи 
и/или справки за квалификация и опит на 
служителите, извършващи дейности и опера­
ции с банкноти и монети;
4. да изискват предоставянето на документи 
и/или справки за извършени контролни тесто­
ве на машините за сортиране и машините за 
самообслужване за спазване на стандартите 
за разпознаване и годност. 
(4) Всяка проверка, извършена от служите­
ли на БНБ по реда на тази глава, приключва 
с изготвяне на доклад, който съдържа конста­
тации по дейността и препоръки за предприе­
мане на мерки за недопускане на нарушения 
на Закона за БНБ, настоящата наредба или 
указанията по нейното прилагане.
(5) Констатирани в хода на проверките по 
тази глава нарушения на Закона за БНБ или 
настоящата наредба се санкционират по реда 
на глава шестнадесета от Закона за БНБ.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Наличнопарично обращение“ е дви­
жението на банкноти и монети между лица.
2. „Банка“ е лице по чл. 2, ал. 5 от Закона 
за кредитните институции.
3. „Финансова институция“ е лице по чл. 3 
от Закона за кредитните институции, което 
в кръга на основната си дейност извършва 
сделки с банкноти и монети.
4. „Обменно бюро“ е лице, вписано в 
публичния регистър на лицата, извършващи 
дейност като обменно бюро, съгласно На­
редба № 4 от 2003 г. за условията и реда за 
вписване в регистъра и изискванията към 
дейността на обменните бюра.
5. „Доставчик на услуги“ е лице, което 
извършва по занятие дейности и операции 
с банкноти и монети, включващи тяхното 
категоризиране, съхранение, транспортиране 
и/или разпространение.
6. „Непосредствена замяна“ е замяна, коя­
то се извършва в момента на предявяването 
на повредени евробанкноти, чиято оценка за 
стойност може да бъде определена непосред­
ствено при предявяването.
7. „Отложена замяна“ е замяна, която се 
извършва в определен срок след предявяване­
то на повредени евробанкноти, чиято оценка 
за стойност не може да бъде определена при 
предявяването, тъй като изисква използване 
на специализирани способи и средства.